
పవన్ కల్యాణ్, త్రివిక్రమ్ కాంబినేషన్లో రూపొందుతున్న చిత్రంలో సీనియర్ హీరో వెంకటేశ్ ప్రత్యేక పాత్రలో దర్శనమివ్వనున్నట్లు విశ్వసనీయ సమాచారం. మంగళవారం వెంకటేశ్, పవన్కల్యాణ్పై కొన్ని సన్నివేశాల్ని చిత్రీకరించినట్లుగా కూడా తెలిసింది. వెంకటేశ్, పవన్ కల్యాణ్ కలిసి ‘గోపాల గోపాల’ చిత్రంలో మొదటిసారి నటించారు. అందులో వెంకటేశ్ ప్రధాన పాత్రధారి కాగా, కల్యాణ్ది ప్రత్యేక పాత్ర. ఇప్పుడు పవన్ కల్యాణ్ హీరోగా నటిస్తున్న చిత్రంలో వెంకటేశ్ స్పెషల్ కేరక్టర్లో కనిపించనుండటం విశేషం. వెంకటేశ్తో దర్శకుడు త్రివిక్రమ్కు చాలా కాలం నుంచే మంచి పరిచయం ఉంది. త్రివిక్రమ్ రచయితగా ఉన్న కాలంలో వెంకటేశ్ హీరోగా నటించిన ‘నువ్వు నాకు నచ్చావ్’, ‘మల్లీశ్వరి’ చిత్రాలకు పనిచేశారు. ఆ పరిచయంతో ప్రస్తుతం తాను దర్శకత్వం వహిస్తున్న చిత్రంలోని ప్రత్యేక పాత్ర గురించి చెప్పగానే చేయడానికి వెంకటేశ్ అంగీకరించారు. సినిమాలో ఆయన కనిపించినంత సేపూ నవ్వులు పూస్తాయని అంటున్నారు. ఈ చిత్రంలో కల్యాణ్ సరసన నాయికలుగా కీర్తి సురేశ్, అను ఇమ్మాన్యుయేల్ నటిస్తున్నారు. యస్. రాధాకృష్ణ నిర్మిస్తున్న ఈ చిత్రం సెప్టెంబర్లో ప్రేక్షకులు ముందుకు రానుంది.

povan kalyan, trivikram combinationlo roopondutunna chitramlo seanier heero venkatesh pratyeka paatralo darsanamivvanunnatlu vishwasaneeya samacharam. mangalavaaram venkatesh, pavankalyaanpai konni sannivesaalni chitrikarinchinatlugaa kuudaa telisindi. venkatesh, povan kalyan kalisi ‘gopala gopala’ chitramlo modatisaari natinchaaru. andulo venkatesh pradhaana paatradhaari kaga, kalyandi pratyeka paatra. ippudu povan kalyan heeroga natistunna chitramlo venkatesh speshal keraktarlo kanipinchanundatam visesham. venkatesto darsakudu trivikramku chala kaalam nunche manchi parichayam undi. trivikram rachayitagaa unna kaalamlo venkatesh heeroga natinchina ‘nuvvu naaku nachav’, ‘mallishwari’ chitraalaku panichesaaru. aa parichayamtho prastutam taanu darsakatvam vahistunna chitramloni pratyeka paatra gurinchi cheppagaane cheyadaaniki venkatesh angeekarinchaaru. cinemalo aayana kanipinchinanta sepoo navvulu puustaayani antunnaru. ee chitramlo kalyan sarasana naayikalugaa keerti suresh, anu immanuel natistunnaaru. yas. radhakrishna nirmistunna ee chitram septemberlo prekshakulu munduku ranundi.